《惜红衣·红鹦鹉》
清代·黄之隽

帔染明霞，襟披绛雪，异常妆饰。带燄风流，炎州孕秾赤。

南洋万里，休怨损、朱颜标格。如昔。红袖雕阑，伴天涯羁客。

金梁小立。鹦父相逢，回身澹无色。花前暗自爱惜。

影儿只。须倩绣娘针线，猩血綵绒亲擘。待去时携看，长记岭南相识。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。